A Bizottság határozata
(2001. január 22.)
a hulladékjegyzéknek a hulladékokról szóló 75/442/EGK tanácsi irányelv 1. cikkének a) pontja értelmében történő meghatározásáról szóló 94/3/EK határozat, valamint a veszélyes hulladékok jegyzékének a veszélyes hulladékokról szóló 91/689/EGK tanácsi irányelv 1. cikkének (4) bekezdése értelmében történő meghatározásáról szóló 94/0904/EK tanácsi határozat felváltásáról szóló 2000/532/EK bizottsági határozat módosításáról
(az értesítés a C(2001) 106. számú dokumentummal történt)
(EGT vonatkozású szöveg)
(2001/119/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 94/31/EK irányelvvel [1] módosított, a veszélyes hulladékokról szóló, 1991. december 12-i 91/689/EGK tanácsi irányelvre [2] és különösen annak 1. cikke (4) bekezdésére,
mivel:
(1) A 94/904/EK tanácsi határozat [3] megállapította a veszélyes hulladékok közösségi jegyzékét, majd a 2000/532/EK bizottsági határozat [4] e határozat helyébe lépett.
(2) Több tagállam bejelentette, hogy véleménye szerint a folyadékokkal feltöltött vagy egyéb veszélyes alkatrészekkel rendelkező roncsjármű olyan hulladék, amely rendelkezik a 91/689/EGK irányelv III. mellékletében felsorolt jellemzők valamelyikével, és kérte, hogy azt a 91/689/EGT irányelv 1. cikkének (4) bekezdése szerinti jegyzékbe veszélyes hulladékként sorolják be.
(3) A 91/689/EGK irányelv 1. cikkének (4) bekezdése előírja a Bizottság számára a tagállamok e jelentéseinek vizsgálatát a veszélyes hulladékok jegyzékének esetleges módosítására vonatkozóan.
(4) A Bizottságot e feladat ellátásában a hulladékokról szóló, 75/442/EGK irányelv [5] 18. cikke alapján létrehozott bizottság segíti.
(5) Az e határozatban megállapított intézkedések nem voltak összhangban a fenti bizottság által kifejtett véleménnyel, és így nem kerülhettek be a 2000/532/EK bizottsági határozatba.
(6) A Tanács nem hozott határozatot a Bizottságtól kapott javaslattal kapcsolatban a 75/442/EGK irányelv 18. cikke szerinti határidőn belül.
(7) Következésképpen a javasolt intézkedések elfogadása a Bizottságra hárul,
ELFOGADTA EZT A HATÁROZATOT:
1. cikk
A hulladékjegyzéknek a hulladékokról szóló 75/442/EGK tanácsi irányelv 1. cikkének a) pontja értelmében történő meghatározásáról szóló 94/3/EK határozat, valamint a veszélyes hulladékok jegyzékének a veszélyes hulladékokról szóló 91/689/EGK tanácsi irányelv 1. cikkének (4) bekezdése értelmében történő meghatározásáról szóló 94/904/EK tanácsi határozat felváltásáról szóló 2000. május 3-i 2000/532/EK határozat melléklete a következőképpen módosul:
A "16 01 04 kiselejtezett járművek" tétel helyébe a következő szöveg lép:
"16 01 04* | termékként tovább nem használható járművek" |
.
2. cikk
Ezt a határozatot 2002. január 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2001. január 22-én.